Уральскі федэральны ўніверсітэт імя першага Прэзідэнта Расіі Б. М. Ельцына

Уральскі федэральны ўніверсітэт імя першага Прэзідэнта Расіі Б. М. Ельцына (руск.: Уральский федеральный университет имени первого Президента России Б. Н. Ельцина) — вышэйшая навучальная ўстанова ў Екацярынбургу. Гісторыя Уральскі федэральны ўніверсітэт быў адкрыты ў 1920 годзе дэкрэтам Савета Народных Камісараў СССР як Уральскі дзяржаўны ўніверсітэт. У 1925 годзе ўніверсітэт быў перайменаваны ва Уральскі політэхнічны інстытут. Уральскі політэхнічны інстытут у сваю чаргу ў 1930 годзе быў падзелены на 10 галіновых інстытутаў, але ў 1934 годзе Уральскі політэхнічны інстытут адноўлены як Уральскі індустрыяльны інстытут. У 1934 годзе інстытуту было прысвоена імя Сяргей Кірава. У 1931 годзе ў Свярдлоўску таксама быў створаны Свярдлоўскі дзяржаўны ўніверсітэт (якому ў 1936 годзе было прысвоена імя Максіма Горкага). Такім чынам у 1930-х гадах у Свярдлоўску размяшчалася дзве вышэйшых навучальных установы. У 1945 годзе Свярдлоўскі дзяржаўны ўніверсітэт імя М. Горкага быў перайменаваны ва Уральскі дзяржаўны універсітэт імя М. Горкага. У сваю чаргу, у 1948 годзе Уральскі індустрыяльны інстытут быў зноў перайменаваны ва Уральскі політэхнічны інстытут (УПІ). 24 снежня 1992 года УПІ быў ператвораны ва Уральскі дзяржаўны тэхнічны ўніверсітэт (УДТУ), а ў 2000 годзе перайменаваны ва Уральскі дзяржаўны тэхнічны ўніверсітэт — УПІ. 23 красавіка 2008 года УДТУ-УПІ было прысвоена імя яго выпускніка Барыса Ельцына. Уральскі федэральны ўніверсітэт імя першага Прэзідэнта Расіі Б. М. Ельцына быў заснаваны па ўказе Прэзідэнта РФ Мядзведзева 21 кастрычніка 2009 года. У 2011 годзе УрФУ быў рэарганізаваны шляхам далучэння да яго Уральскага дзяржаўнага ўніверсітэта. Структура У сваім складзе ўніверсітэт мае наступныя структурныя адзінкі: Вышэйшая інжынерная школа Вышэйшая школа эканомікі і менеджменту Інстытут будаўніцтва і архітэктуры Інстытут дзяржаўнага кіравання і прадпрымальніцтва Інстытут новых матэрыялаў і тэхналогій Інстытут прыродазнаўчых навук і матэматыкі Інстытут радыёэлектронікі і інфармацыйных тэхналогій Інстытут тэхналогій адкрытай адукацыі Інстытут фізічнай культуры, спорту і маладзёжнай палітыкі Інстытут фундаментальнай адукацыі Навучальны ваенны цэнтр Спецыялізаваны вучэбна-навуковы цэнтр Уральскі гуманітарны інстытут Уральскі энергетычны інстытут Факультэт ваеннага навучання Фізіка-тэхналагічны інстытут Хіміка-тэхналагічны інстытут Цэнтр дадатковай прафесійнай адукацыі Зноскі Спасылкі Афіцыйны сайт УрФУ